cyanic-selkie/wikianc huggingface dataset:
อินเตอร์เนชันแนลแชมเปียนส์คัพ ฤดูกาล 2017
อินเตอร์เนชันแนลแชมเปียนส์คัพ 2017 (International Champions Cup) (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 5 ซึ่งจะลงเล่นในช่วงเดือนกรกฎาคม ค.ศ. 2017.
ทีม
เรอัลมาดริด และ บาร์เซโลนา เป็นสองทีมแรกที่ได้ประกาศสำหรับทัวร์นาเมนต์ที่อเมริกา. แมนเชสเตอร์ยูไนเต็ด จะลงเล่นในทัวร์นาเมนท์ที่อเมริกาเช่นเดียวกับ แมนเชสเตอร์ซิตี ก็จะเข้าร่วมกับพวกเขาด้วย.
แอรอน แรมซีย์
แอรอน เจมส์ แรมซีย์ (Aaron James Ramsey; เกิด 26 ธันวาคม ค.ศ. 1990) เป็นนักฟุตบอลชาวเวลส์ ปัจจุบันเล่นในตำแหน่งกองกลางให้กับโอเฌเซ นิส สโมสรในลีกเอิง และทีมชาติเวลส์
แรมซีย์เล่นกับคาร์ดิฟฟ์ซิตีตั้งแต่เรียนอยู่ที่โรงเรียน โดยอยู่ในทีมฟุตบอลเยาวชน 8 ปีก่อนที่จะลงแข่งในทีมรุ่นใหญ่ 16 ครั้ง แรมซีย์ย้ายมาอยู่กับอาร์เซนอลในปี ค.ศ. 2008 หลังจากนั้นก็ต้องหยุดชะงักไปเมื่อขาหักจากในนัดที่แข่งกับสโตกซิตี โดยไรอัน ชอว์ครอส ได้ทำแรมซีย์ขาหักในฤดูกาลปี ค.ศ. 2010 หลังจากแรมซีย์พักฟื้นและได้เล่นในทีมสำรองของอาร์เซนอล จากนั้นแรมซีย์ได้ถูกยืมตัวไปยังนอตทิงแฮมฟอเรสต์ จนถึงต้นเดือนกรกฎาคม ค.ศ. 2011 และถูกยืมตัวไปเล่นให้กับสโมสรแรก คือ คาร์ดิฟฟ์ซิตี จนถึงเดือนกุมภาพันธ์ ค.ศ. 2011 ก่อนที่จะย้ายกลับมาอาร์เซนอลอีกครั้ง
ในฤดูกาล 2013-14 แรมซีย์กลับมาเล่นได้อย่างโดดเด่นอีกครั้ง ยิงต่อเนื่องถึง 13 ประตู ใน 19 นัดหลังสุด และในนัดที่เจอคาร์ดิฟฟ์ แรมซีย์ยิงอีก 2 ประตู แต่ให้เกียรติทีมเก่าโดยไม่แสดงอาการดีใจหลังจากการทำประตู โดยในฤดูกาลนี้ถือว่าแรมซีย์เป็นผู้เล่นที่โดดเด่นที่สุดของอาร์เซนอลก็ว่าได้
จากนั้นในช่วงเปิดกล่องของขวัญ แรมซีย์ได้รับบาดเจ็บอย่างรุนแรง ต้องหยุดพักยาวนานกว่า 3 เดือน ซึ่งส่งผลกระทบต่อทีมเป็นอย่างมาก จนกลับมาสู่ทีมในฐานะตัวสำรองได้อีกครั้งในนัดที่อาร์เซนอลไปเยือนเอฟเวอร์ตัน และเป็นฝ่ายแพ้ไป 0-3 และได้ลงเป็นตัวจริงในเอฟเอคัพรอบรองชนะเลิศ ที่อาร์เซนอลเป็นฝ่ายเอาชนะจุดโทษ วีแกน ซึ่งเป็นแชมป์เก่าไป 2-4 โดยในเกม 120 นาทีทั้งคู่เสมอกัน 1-1 โดยแรมซีย์ถูกเปลี่ยนตัวออกในช่วงเวลาพิเศษนาทีที่ 113 และเป็นคิม คัลสตอร์ม ที่ถูกเปลี่ยนตัวมาแทนที่
ในระดับทีมชาติ ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส ซึ่งเป็นครั้งแรกที่เวลส์ผ่านเข้ามาเล่นในรอบสุดท้าย และนับเป็นครั้งแรกในรอบเกือบ 60 ปีผ่านเข้ามาเล่นในรายการฟุตบอลระดับโลกรอบสุดท้ายเช่นนี้ เวลส์แม้จะเป็นเพียงทีมที่ถูกมองว่าเป็นรองหลาย ๆ ทีม แต่กลับสร้างผลงานได้อย่างดีเยี่ยม จนกระทั่งผ่านเข้ามาถึงรอบรองชนะเลิศ โดยเฉพาะการเล่นของแรมซีย์ที่ได้รับคำชมว่าเล่นได้อย่างดีเยี่ยม ทั้งจ่ายและยิงประตูเอง แม้ว่าในรอบรองชนะเลิศแรมซีย์จะไม่สามารถลงเล่นได้ก็ตามเพราะติดโทษห้ามลงแข่งขันจากการได้ใบเหลืองจากรอบ 8 ทีมสุดท้ายก่อนหน้านั้น
วอลต์ ดิสนีย์
วอลเตอร์ อีเลียส ดิสนีย์ (Walter Elias Disney; 5 ธันวาคม ค.ศ. 1901 - 15 ธันวาคม ค.ศ. 1966) เป็นผู้สร้างผลงานการ์ตูนที่แพร่หลาย และประสบความสำเร็จมากที่สุดของโลกคนหนึ่ง
เป็นผู้ร่วมก่อตั้งบริษัทวอลท์ ดิสนีย์ และสร้างภาพยนตร์การ์ตูนสีเป็นคนแรก
เริ่มทำการ์ตูน มิกกี้เม้าส์ (Mickey Mouse) โดนัลด์ดั๊ก (Donald Duck) และภาพยนตร์เรื่องยาว เช่น สโนว์ไวท์กับคนแคระทั้งเจ็ด (Snow White and the Seven Dwarfs), แฟนตาเซีย (Fantasia), พินอคคิโอ (Pinocchio) และ แบมบี้ (Bambi)
หลังสงครามโลกครั้งที่ 2 หนังการ์ตูนต้องใช้ค่าใช้จ่ายในการสร้างจำนวนมาก ดิสนีย์จึงเริ่มทำภาพยนตร์เกี่ยวกับการผจญภัยที่เป็นจริง เช่น เดอะ ลิวิง เดสเสิร์ท (The Living Desert)
นอกจากนี้ยังได้สร้างสวนสนุกสองแห่ง และได้รับการเสนอชื่อเข้าชิงรางวัลออสการ์ 59 รางวัล โดยได้รับรางวัลออสการ์ถึง 26 รางวัล นับเป็นบุคคลที่ได้รับการเสนอชื่อเข้าชิงและได้รับรางวัลออสการ์มากที่สุดในโลก
สมเด็จพระราชาธิบดีเตาฟาอาเฮา ตูโปอูที่ 4 แห่งตองงา
สมเด็จพระราชาธิบดีเตาฟาอาเฮา ตูโปอูที่ 4 แห่งตองงา (4 มิถุนายน พ.ศ. 2461 – 10 กันยายน พ.ศ. 2549) พระมหากษัตริย์แห่งตองงา ทรงเป็นผู้หนึ่งซึ่งนิยมประชาธิปไตย ตองงา เป็นประเทศเดียวที่มีพระมหากษัตริย์เป็นประมุขในภูมิภาคโอเชียเนีย กินเนสบุคส์ได้บันทึกไว้ว่าทรงเป็นพระมหากษัตริย์ที่มีน้ำหนักพระองค์มากที่สุดในโลก คือ 201 กิโลกรัม ใน พ.ศ. 2513 แต่ต่อมาน้ำหนักพระองค์ก็ลดลงเหลือ 139 กิโลกรัม ใน พ.ศ. 2532 นอกจากนั้นพระองค์ยังเคยดำรงตำแหน่งนายกรัฐมนตรีของตองงา ระหว่างปี พ.ศ. 2492 – 2508
พระราชประวัติ
พระองค์ทรงพระราชสมภพเมื่อ 4 มิถุนายน พ.ศ. 2461 ทรงเป็นพระประมุขเมื่อ พ.ศ. 2508 สืบต่อจากสมเด็จพระราชินีนาถซาโลเต ตูโปอูที่ 3 แห่งตองงา (Salote Tupou III) ซึ่งเป็นพระบรมราชชนนีของพระองค์ พระองค์สวรรคตในวันที่ 10 กันยายน พ.ศ. 2549 ที่ประเทศนิวซีแลนด์ ด้วยโรคประจำพระองค์ พระชนมพรรษาได้ 88 พรรษา
การศึกษา
พระองค์ทรงสำเร็จการศึกษาทางด้านกฎหมายจากออสเตรเลีย
ราชาภิเษกสมรส
ทรงราชาภิเษกสมรสกับสมเด็จพระราชินีฮาลาเอวาลู มาตาอาโฮ อาโฮเมเอ (Queen Halaevalu Mata'aho)
เกลารุง
เกลารุง คือ มังกรไฟตัวแรกของ มิดเดิลเอิร์ธถูกสร้างโดยเทพอสูรมีชื่ออื่นๆคือ มังกรทอง หรือ หนอนยักษ์ของมอก็อธ เป็นมังกร 4 ขาที่บินไม่ได้ (คลานได้) เป็นแม่ทัพของอังบันด์ปรากฏตัวครั้งแรกใน 100 ปีหลังจากสงคราม ดากอร์อะกลาเร็บ และมีบทบาทครั้งแรกในสงคราม ดากอร์บราโกลลัคจากนั้นก็สงครามเนียร์นายธ์อาร์นอยดิอัด(ซึ่งในสงครามครั้งนี้ได้สังหาร อซากาลเจ้าแห่งคนแคระตระกูล บรอดบีมไปด้วย) และสงครามการล่มสลายของนาร์โกธรอนด์ครั้งนั้นได้สะกดจิตทูริน บุตรแห่งฮูรินจนสติไม่ดีไปหลายวัน สุดท้ายถูกสังหารโดย ทูริน ทูรัมบาร์ที่คาเบ็ด เอน อารัส มังกรตัวอื่นๆในมิดเดิลเอิร์ท อังคาลากอน สม็อก
Figuren in Tolkiens Welt Draker i Tolkiens verden
วาสคิวลาร์แคมเบียม
วาสคิวลาร์แคมเบียม (Vascular cambium) เป็นแคมเบียมที่อยู่ในเนื้อเยื่อลำเลียง สร้างไซเลมและโฟลเอมระยะที่สองในการเติบโตในแต่ละปีของพืช เป็นเนื้อเยื่อเจริญทางด้านข้าง แคมเบียมชนิดนี้ในลำต้นเกิดได้ 2 แบบคือ ฟาสซิคิวลาร์ แคมเบียม (Fascicular cambium) เกิดจากโปรแคมเบียม และอินเตอร์ฟาสซิคิวลาร์ แคมเบียม (Interfascicular cambium) เกิดจากพาเรนไคมาที่อยู่ระหว่างเนื้อเยื่อลำเลียงชุดแรก แคมเบียมทั้งสองชนิดนี้จะเรียงต่อกันจนเป็นวงรอบลำต้น
นาโนวินาที
นาโนวินาที (nanosecond, สัญลักษณ์: ns) เป็นหน่วยวัดเวลา มีค่าเท่ากับหนึ่งในพันล้านวินาที (10 s, s)
คำว่า "นาโนวินาที" ประกอบขึ้นจากคำอุปสรรคเอสไอ "นาโน" และ หน่วยฐานเอสไอ "วินาที" สัญลักษณ์ที่ใช้คือ ns
1 นาโนวินาทีมีค่าเท่ากับ 1,000 พิโกวินาที และ ไมโครวินาที เนื่องจากหน่วยเอสไอถัดขึ้นไปมีขนาดใหญ่กว่า 1,000 เท่า เวลาตามลำดับ 10 และ 10 วินาทีจึงมักแสดงเป็นสิบหรือร้อยนาโนวินาที
เวลาขนาดนี้มักใช้ในด้าน โทรคมนาคม พัลส์เลเซอร์ และ อุปกรณ์อิเล็กทรอนิกส์
ประวัติศาสตร์
คำนี้ถูกใช้ครั้งแรกโดยจอร์จ กามอฟ นักฟิสิกส์ชาวรัสเซีย
อ้างอิงจากเอกสารยุคแรกที่รู้จักกันทั่วไป คนแรกที่ใช้คือเกรซ ฮอปเปอร์ เธอยื่นสายไฟยาวประมาณ 1 ฟุต เพื่อแสดงให้เห็นปัญหาขั้นสุดท้ายของการสร้างคอมพิวเตอร์ที่เร็วมาก แสงเดินทางประมาณ 1 ฟุตใน 1 นาโนวินาที (ในสุญญากาศ ในสายทองแดงจะช้ากว่า) ดังนั้นคอมพิวเตอร์ที่สร้างโดยเชื่อมต่อชิ้นส่วนในระยะทางครึ่งหนึ่งนี้ (15 เซนติเมตร) จะใช้เวลาอย่างน้อย 1 นาโนวินาทีในการส่งข้อมูลไปยังชิ้นส่วนเพื่อรับการตอบสนอง ทางแก้ที่พัฒนาขึ้นในช่วงอายุการใช้งานของฮอปเปอร์ได้นำไปสู่วงจรรวม และต่อมาคือโปรเซสเซอร์แบบมัลติคอร์
ความเร็วของแสง
แสงเดินทางได้ 29.9792458 เซนติเมตรในหนึ่งนาโนวินาทีพอดี เนื่องจากค่านี้ใกล้เคียงฟุต (30.48 เซนติเมตร) มากบางครั้ง 1 นาโนวินาทีจึงเรียกว่า ฟุตแสง (light foot) ซึ่งหมายถึงเวลาที่แสงใช้ในการเดินทาง 1 ฟุต เวลาจริงที่แสงใช้ในการเดินทางหนึ่งฟุตคือประมาณ 1.0167033621639674471063578257196 นาโนวินาที
เด่นคุณ งามเนตร
เด่นคุณ งามเนตร (เกิด 20 เมษายน พ.ศ. 2537) ชื่อเล่น อ้วน เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เริ่มเข้าสู่วงการบันเทิงจากการแสดงภาพยนตร์เรื่อง ฮักนะ 'สารคาม รับบท “แก่น“ เป็นที่รู้จักกับบทบาท “แสงคำ“ จากละครเรื่อง เพลิงฉิมพลี​ (2557)​
ประวัติ
เด่นคุณ งามเนตร (ชื่อเล่น อ้วน) มีชื่อเดิมว่า วิภู งามเนตร เกิดเมื่อ 20 เมษายน พ.ศ. 2537 ที่จังหวัดอุบลราชธานี เขามีพี่ชายสองคน สำเร็จการศึกษาระดับมัธยมศึกษาจากโรงเรียนเบ็ญจะมะมหาราช จังหวัดอุบลราชธานี ระหว่างที่เขาศึกษานั้นก็เป็นนักกีฬาปิงปอง, นักดนตรีในวงโยธวาธิต และเป็นดรัมเมเยอร์ ปัจจุบันสำเร็จการศึกษาคณะนิเทศศาสตร์ สาขาการภาพยนตร์ดิจิทัล มหาวิทยาลัยรังสิต
ชีวิตส่วนตัว เคยคบหาดูใจกับนักร้องและนักแสดงสาว กรณ์ภัสสร ด้วยเศียรเกล้า
เข้าสู่วงการ
เด่นคุณก้าวเข้าสู่วงการขณะอายุ 16 ปี ด้วยการไปแคสติ้งงานที่เพื่อนแนะนำมา ก่อนจะมีผลงานชิ้นแรกคือได้แสดงภาพยนตร์เรื่อง ฮักนะ 'สารคาม ในบท “แก่น“ และได้เข้ามาเป็นเด็กในสังกัดของ ศุภชัย ศรีวิจิตร ตั้งแต่ พ.ศ. 2555 และได้เซ็นสัญญาเป็นนักแสดงของช่อง 3 ผลงานละครเรื่องแรกคือเรื่อง หลบผีผีไม่หลบ ก่อนจะมาแจ้งเกิดอย่างเต็มตัวจากละครเรื่อง เพลิงฉิมพลี ในบท “แสงคำ“ และมีงานต่อเนื่องจากนั้นคือ หวานใจนายกระจอก รับบท “ภูพิง“ เป็นพระเอกเต็มตัวเรื่องแรก
จักรวาล (แก้ความกำกวม)
จักรวาล หมายถึง
ยัง ฮย็อน-ซ็อก
ยัง ฮย็อน-ซ็อก (เกิด 9 มกราคม ค.ศ. 1970) เป็นนักร้อง ผู้บริหารเพลง โปรดิวเซอร์เพลงชาวเกาหลีใต้ เขามีชื่อเสียงจากการเป็นสมาชิกของวงซอแทจีแอนด์บอยส์ หลังจากที่วงถูกยุบ เขาก่อตั้งและเป็นซีอีโอของวายจีเอนเตอร์เทนเมนต์ หนึ่งในบริษัทค่ายเพลงที่ใหญ่ที่สุดของเกาหลีใต้
วายจีเอนเตอร์เทนเมนต์
ในปี ค.ศ. 1996 เขาก่อตั้งวายจีเอนเตอร์เทนเมนต์ขึ้น และออกจำหน่ายอัลบั้มเดี่ยวครั้งแรกของเขา ซึ่งเป็นเพลงที่แต่งโดยซอ แทจี นับเป็นการร่วมงานกันครั้งแรกของพวกเขานับตั้งแต่การยุบกลุ่ม ยัง ฮย็อน-ซ็อกได้สร้างศิลปินที่ประสบความสำเร็จอย่างสูงมากมายในบริษัทของเขา เช่น จีนูฌอน, วันไทม์, เซเวน, บิกแบง, ทูเอนีวัน, วินเนอร์, ไอคอน, ทาโบล, อีพิกไฮ, แบล็กพิงก์, ไซ (นักร้อง) และ เทรเชอร์
ชีวิตส่วนตัว
ในเดือนมีนาคม ค.ศ. 2010 ยังได้เปิดเผยว่ากำลังคบหากับอดีตสมาชิก สวิ.ที อี อึน-จู ผู้ซึ่งอายุน้อยกว่ายัง 12 ปี เป็นเวลา 9 ปี อี อึน-จู ให้กำเนิดลูกคนแรกเมื่อวันที่ 5 สิงหาคม ค.ศ. 2010 ชื่อว่า ยัง ยู-จิน ต่อมาในปี ค.ศ. 2012 ยัง ฮย็อน-ซ็อกได้ประกาศผ่านรายการเคป็อปสตาร์ว่า มีลูกคนที่สอง ชื่อ ยัง ซึง-ฮย็อน
แหล่งข้อมูลอื่น
1970
อุทกภัยในประเทศไทย พ.ศ. 2553
'''อุทกภัยในประเทศไทย เมื่อ พ.ศ. 2553''' เป็นเหตุการณ์การเกิดน้ำท่วมในประเทศไทยหนักที่สุดในรอบหลายสิบปี เนื่องจากมีฝนตกหนักในหลายพื้นที่ ในช่วงเดือนตุลาคม-พฤศจิกายน พ.ศ. 2553 ก่อให้เกิดความเสียหายอย่างหนักทั้งชีวิตและทรัพย์สินในหลายพื้นที่ สื่อหลายแห่งระบุว่า อุทกภัยครั้งนี้เริ่มขึ้นตั้งแต่วันที่ 10 ตุลาคม พ.ศ. 2553 จนกระทั่งสถานการณ์คลี่คลายทั้งหมดเมื่อวันที่ 14 ธันวาคม พ.ศ. 2553
กรมป้องกันและบรรเทาสาธารณภัย กระทรวงมหาดไทย พบว่ามีพื้นที่ประสบอุทกภัย มีจังหวัดประสบภัยทั้งสิ้น 39 จังหวัด 425 อำเภอ 3,098 ตำบล 26,226 หมู่บ้าน ราษฎรได้รับความเดือดร้อน 2,002,961 ครัวเรือน 7,038,248 คน พื้นที่การเกษตรคาดว่าจะได้รับความเสียหาย 7,784,368 ไร่ พบผู้เสียชีวิตจากเหตุอุทกภัยแล้วทั้งหมด 181 ราย เป็นบุคคลสัญชาติไทย 178 ราย กัมพูชา 1 ราย พม่า 1 ราย เนเธอร์แลนด์ 1 ราย
ส่วนสรุปสถานการณ์อุทกภัยในพื้นที่ภาคใต้ กรมป้องกันและบรรเทาสาธารณภัย กระทรวงมหาดไทย ได้ระบุว่า มีจังหวัดประสบภัยทั้งสิ้น 12 จังหวัด 133 อำเภอ 874 ตำบล 6,197 หมู่บ้าน ราษฎรได้รับความเดือดร้อน 609,511 ครัวเรือน 1,932,405 คน มีผู้เสียชีวิตทั้งสิ้น 80 คน มีสัญชาติไทยทั้งหมด
สาเหตุ
สาเหตุเกิดจากอิทธิพลของร่องความกดอากาศต่ำพาดผ่านภาคใต้ตอนบน ภาคกลางและภาคตะวันออก และมรสุมตะวันตกเฉียงใต้ ทำให้ประเทศไทยมีฝนตกชุกหนาแน่นและมีฝนตกหนักถึงหนักมาก หลายพื้นที่เกิดน้ำท่วมเฉียบพลัน น้ำป่าไหลหลาก เข้าท่วมบ้านเรือนราษฎรและพื้นที่การเกษตร ร่องมรสุมกำลังแรงดังกล่าวมีสาเหตุจากปรากฏการณ์ลานิญาที่มาเร็วกว่าปกติ ทาง ดร. รอยล จิตดอน ผู้อำนวยการสถาบันสารสนเทศทรัพยากรน้ำและการเกษตร ได้ชี้ว่าฝนได้ตกลงมาในพื้นที่หลังเขาเป็นเวลาหลายวัน เฉลี่ยมากกว่า 100 มิลลิเมตรต่อวัน ประกอบกับความแปรปรวนของร่องฝน ซึ่งปกติจะต้องเคลื่อนลงไปแถวภาคใต้แล้ว ทำให้ปริมาณน้ำในอ่างเก็บน้ำหลายแห่งมีปริมาณน้ำเกินกว่าระดับกักเก็บ โดยเฉพาะเขื่อนลำพระเพลิง เขื่อนลำตะคอง เขื่อนป่าสักชลสิทธิ์ จนต้องเร่งระบายน้ำออกสู่พื้นที่ท้ายเขื่อน ซึ่งทำให้หลายพื้นที่เกิดอุทกภัยอย่างหนัก
ในช่วงแรก เหตุอุทกภัยดังกล่าวเป็นเพียงอุทกภัยธรรมดาและไม่ตึงเครียดแต่อย่างใด แต่สถานการณ์ได้เลวร้ายลงจนกระทั่งกลายมาเป็นสาธารณภัยครั้งร้ายแรกในที่สุด เป็นเวลาเกือบหนึ่งเดือนที่พื้นที่ได้รับผลกระทบจากอุทกภัยและได้มีผู้เสียชีวิตรายแรก ๆ
สำหรับสาเหตุของอุทกภัยในจังหวัดนครราชสีมา ยังพบว่ามีการรุกล้ำลำน้ำลำตะคองและลำพระเพลิง ทำให้พื้นที่ไม่สามารถเก็บกักน้ำเอาไว้ได้ โดยการรุกล้ำดังกล่าวเกิดขึ้นเพราะความเฟื่องฟูของธุรกิจโรงแรมและรีสอร์ตอีกด้วย
สำหรับสาเหตุของอุทกภัยในภาคใต้ ระบุว่าเกิดจากอิทธิพลของพายุดีเปรสชั่นบริเวณอ่าวไทยตอนล่างเคลื่อนตัวผ่านภาคใต้ ทำให้ภาคใต้มีฝนตกชกหนาแน่น และมีฝนตกหนักถึงหนักมากในหลายพื้นที่ ทำให้เกิดน้ำท่วมเฉียบพลัน น้ำไหลหลาก เข้าท่วมบ้านเรือนราษฎร และพื้นที่การเกษตร วาตภัยและคลื่นมรสุมซัดฝั่ง ทั้งยังพายุไซโคลนจาล ทำให้ผลกระทบจากอุทกภัยเพิ่มมากขึ้นเมื่อประกอบกับลมกำลังแรงราว 50 กิโลเมตร
จังหวัดนครราชสีมา
นพ.ไพจิตร์ วราชิต ปลัดกระทรวงสาธารณสุข รายงานความเสียหาย 23 อำเภอ 162 ตำบล ประชากร 87,887 คน ซึ่งมีสถานการณ์อุทกภัยรุนแรง 4 อำเภอ ได้แก่ อำเภอเมือง ปากช่อง ปักธงชัย และเฉลิมพระเกียรติ พร้อมกับให้ความช่วยเหลือโดยจัดตั้งศูนย์อำนวยการด้านการแพทย์และสาธารณสุขและหน่วยแพทย์เคลื่อนที่ออกให้บริการ มีผู้ป่วยรวม 2,993 ราย
นพ.ไพจิตร์ กล่าวว่า ส่วนสถานบริการและสาธารณูปโภคได้รับความเสียหายและผลกระทบรวม 13 แห่ง เป็นมูลค่า 252,120,000 บาท ได้แก่ โรงพยาบาลมหาราชนครราชสีมา โรงพยาบาลจิตเวชนครราชสีมา โรงพยาบาลปักธงชัยและโรงพยาบาลปากช่อง สำนักงานสาธารณสุขอำเภอจำนวน 1 แห่ง และสถานีอนามัยจำนวน 9 แห่งประมาณการความเสียหาย 1,790,001 บาท
มีรายงานว่า จระเข้ฟาร์มสีคิ้วหลุดจากฟาร์ม 50 ตัว โดยสามารถจับได้เพียง 2 ตัว (19 ตุลาคม)
จังหวัดอ่างทอง
เมื่อวันที่ 19 ตุลาคม น้ำจากแม่น้ำเจ้าพระยาล้นตลิ่งท่วมพื้นที่ 2 ตำบลในอำเภอป่าโมก จังหวัดอ่างทอง ประชาชนต้องช่วยกันบรรจุกระสอบทรายเป็นคันกั้นน้ำ
จังหวัดพระนครศรีอยุธยา
น้ำในแม่น้ำเจ้าพระยา แม่น้ำลพบุรีและแม่น้ำน้อยเอ่อล้นตลิ่งเข้าท่วมพื้นที่ลุ่มการเกษตรใน 5 อำเภอ 54 ตำบล 297 หมู่บ้าน ราษฎรเดือดร้อน 4,494 ครัวเรือน 13,977 คน คนงานกรมศิลปากรกว่า 50 คน ช่วยกันนำกระสอบทรายไปเสริมแนวบังเกอร์คอนกรีตบริเวณวัดธรรมาราม ซึ่งภายในวัดมีหอพระไตรปิฎกเก่าแก่สมัยกรุงศรีอยุธยา
ระหว่างเดือนกันยายนถึงเดือนตุลาคม พบว่ามีวัดในจังหวัดพระนครศรีอยุธยาได้รับผลกระทบจากอุทกภัยถึง 505 วัด ได้มีการมอบความช่วยเหลือเบื้องต้น ตลอดจนเครื่องอุปโภคบริโภค ผ้าไตร เงินบริจาค ทรายและถุงใส่ทราย ตลอดจนมีอาสาสมัครช่วยบรรจุถุงทรายกว่า 500 คน วัดหลายแห่งซึ่งตั้งอยู่ริมแม่น้ำได้รับผลกระทบจากอุทกภัยเสียหายจำนวน 406 วัด ต้องการขอรับการอุดหนุนจากรัฐบาล 100 ล้านบาท สรุปมีพระภิกษุสามเณรได้รับผลกระทบ 4,000 รูป ชาวบ้านที่อยู่ในบริเวณวัดได้รับผลกระทบ 5,000 คน
สภากาชาดไทยได้จัดเตรียมห้องครัวเคลื่อนที่เพื่อประกอบอาหารให้แก่ผู้ประสบอุทกภัยในจังหวัด โดยถวายอาหารให้แด่พระสงฆ์ในช่วงเช้า ช่วงเที่ยงให้แก่ผู้ช่วยเหลือผู้ประสบภัย และช่วงเย็นให้แก่ชาวบ้าน โดยมีกุ๊กอาสา 50 คน ประกอบอาหาร 3,000 มื้อต่อวัน
จังหวัดนครสวรรค์
ฝนที่ตกลงมาตลอดคืนวันที่ 18 ตุลาคม ทำให้เกิดน้ำป่าไหลหลากในหลายอำเภอของจังหวัดนครสวรรค์ ในวันที่ 19 ตุลาคม ทางจังหวัดได้ประกาศให้พื้นที่จังหวัดเป็นเขตภัยพิบัติ โดยอำเภอหนองบัวและอำเภอไพศาลีได้รับผลกระทบหนักที่สุด
จังหวัดขอนแก่น
ระดับน้ำในแม่น้ำชีได้เพิ่มสูงขึ้นอย่างต่อเนื่อง โดยเขื่อนลำปะทาวและเขื่อนจุฬาภรณ์ต้องเร่งระบายน้ำออกมาเนื่องจากไม่สามารถรองรับระดับน้ำได้ หลังได้รับน้ำหนุนจากจังหวัดนครราชสีมาและจังหวัดชัยภูมิ คาดว่าหลายอำเภอของจังหวัดน่าจะประสบปัญหาน้ำท่วมในวันที่ 20-21 ตุลาคม
จังหวัดสงขลา
สถานการณ์อุทกภัยในปี พ.ศ. 2553 ถือเป็นอุทกภัยครั้งร้ายแรงครั้งเแรกนับตั้งแต่เดือนพฤศจิกายน พ.ศ. 2543 ซึ่งอุทกภัยในครั้งนั้นได้มีผู้เสียชีวิต 20 คนในอำเภอหาดใหญ่และอำเภอใกล้เคียงอีก 16 อำเภอ ในหลายพื้นที่พบว่ามีน้ำท่วมสูงถึง 3 เมตร ตามการรายงานของนายกเทศมนตรีหาดใหญ่ ไพร พัฒโน ระบุว่าพื้นที่ในเขตเมืองได้รับผลกระทบถึง 80% และมีผู้ได้รับผลกระทบถึง 30,000 ครัวเรือน โดยประชาชนราว 10,000 คน ไม่สามารถออกจากที่พักอาศัยได้ นอกจากนี้ กระทรวงเทคโนโลยีสารสนเทศและการสื่อสารได้รายงานว่ามีเสาไฟฟ้าได้รับความเสียหาย 80 จาก 200 เสา
กองทัพเรือไทยได้ส่งเรือหลวงจักรีนฤเบศร เรือที่บรรทุกเครื่องบินเป็นลำแรกของไทย มาให้ความช่วยเหลือ โดยใช้เป็นครัวในการปรุงอาหารจากนั้นจึงส่งอาหารมายังจังหวัดโดยเฮลิคอปเตอร์
ผลกระทบ
สถานการณ์อุทกภัยดังกล่าวได้ส่งผลกระทบต่อประชากรหนึ่งในสิบของประเทศ (จากประมาณ 66 ล้านคน) และสร้างความเสียหายแก่พื้นที่การเกษตรร้อยละ 3 ของพื้นที่การเกษตรในประเทศ
เศรษฐกิจ
ธีระ วงศ์สมุทร รัฐมนตรีว่าการกระทรวงเกษตรและสหกรณ์ รายงานว่าพื้นที่การเกษตรได้รับความเสียหายกว่า 2.4 ล้านไร่ เกษตรกรได้รับความเดือดร้อน 1.5 แสนราย นาข้าวได้รับผลกระทบมากที่สุด คิดเป็น 1.7 ล้านไร่ ด้านปศุสัตว์และด้านประมงได้รับผลกระทบ 1 แสนราย ซึ่งเมื่อนับรวมกับความเสียหายจากอุทกภัยนับตั้งแต่เดือนสิงหาคมเป็นต้นมา พบว่าพื้นที่การเกษตรได้รับความเสียหายเกือบ 4 ล้านไร่ รวมเกษตรกรได้รับความเดือนร้อน 2.9 แสนราย
ประเสริฐ ตปนียางกูร เลขาธิการสำนักงานคณะกรรมการอ้อยและน้ำตาลทราย เปิดเผยว่า อุทกภัยครั้งนี้จะส่งผลให้ผลผลิตน้ำตาลทรายในปี พ.ศ. 2554 ลดลงกว่า 10 ล้านกิโลกรัม ผลผลิตอ้อยลดลง 109,000 ตัน เนื่องจากพื้นที่ปลูกอ้อยได้รับความเสียหายกว่า 1 หมื่นไร่ หน่วยงานของรัฐยังได้ออกมาเตือนว่าปริมาณการผลิตข้าวเจ้าในประเทศปีนี้อาจลดลงถึง 6.5% บีบให้ข้าวมีราคาสูงขึ้น
สถานการณ์อุทกภัยในภาคใต้ ได้ก่อให้เกิดความกลัวว่าจะส่งผลกระทบต่อการผลิตยางธรรมชาติ ซึ่งประเทศไทยถือว่าเป็นประเทศผู้ผลิตและส่งออกยางธรรมชาติรายใหญ่ที่สุดของโลก โดยคาดว่าปริมาณการผลิตอาจลดลงถึง 4.1% ในไตรมาสที่ 4 ของปี ความกลัวดังกล่าวทำให้ราคายางธรรมชาติเพิ่มสูงขึ้น อย่างไรก็ตาม สถานการณ์อุทกภัยดังกล่าวไม่ได้ส่งผลกระทบต่อตลาดหลักทรัพย์แห่งประเทศไทยตามที่ได้ประมาณการไว้
นอกจากนี้ ยังมีความกังวลว่านากุ้ง 130 นาซึ่งครอบคลุมพื้นที่ชายฝั่ง 20,000 ไร่ใน 6 อำเภอได้รับความเสียหายจากอุทกภัย สร้างความเสียหายกว่า 200 ล้านบาท เจ้าของนากังวลว่าหอยเลี้ยงอาจตายได้ทั้งหมดในคราวเดียว ซึ่งทำให้มูลค่าความเสียหายเพิ่มสูงขึ้นเป็น 2-3 พันล้านบาทหลังจากไร่หอยนางรมและหอยแครงในพื้นที่ชายฝั่งในอำเภอกาญจนดิษฐ์และอำเภอไชยาถูกกระแสน้ำพัดพาไป
สาธารณสุข
เมื่อวันที่ 26 ตุลาคม พ.ศ. 2553 จุรินทร์ ลักษณวิศิษฏ์ รัฐมนตรีว่าการกระทรวงสาธารณสุข รายงานจำนวนผู้ป่วยจากการประสบภัยอุทกภัย แล้วทั้งสิ้น 107,000 ราย
คมนาคม
กรมป้องกันและบรรเทาสาธารณภัยเปิดเผยว่าภาวะฝนตกหนักทำให้น้ำป่าไหลหลากเข้าท่วมเส้นทางสายต่าง ๆ รวม 12 สาย ดังนี้ นครราชสีมา 7 สาย สระแก้ว 1 สาย ชัยภูมิ 1 สาย นครสวรรค์ 1 สาย ลพบุรี 2 สาย จนถึงวันที่ 24 ตุลาคม พ.ศ. 2553 ศูนย์บริหารงานอุบัติภัย กรมทางหลวงได้รายงานน้ำท่วมและสะพานชำรุด 13 จังหวัด จำนวน 70 สายทาง
นักท่องเที่ยวจำนวนหนึ่งได้รับรายงานว่าติดอยู่ในประเทศไทยเนื่องจากบริการทางรางและทางอากาศถูกเลื่อนออกไป ได้มีความพยายามหลายประการที่จะช่วยเหลือผู้ที่ไม่สามารถเดินทางออกนอกประเทศได้ มีนักท่องเที่ยวต่างชาติราว 100 คนถูกรายงานว่าติดอยู่บนเกาะอ่างทองเนื่องจากมีคลื่นสูง
รัฐบาล
ในที่ประชุมคณะรัฐมนตรี วันที่ 19 ตุลาคม นายกรัฐมนตรีอภิสิทธิ์ เวชชาชีวะ ได้ออกมาระบุว่าให้กระทรวงการคลังผ่อนผันกฎเกณฑ์และหลักการให้ความช่วยวเหลือการเบิกจ่ายเงินทดลองจ่ายในจังหวัดที่ประสบอุทกภัย ทั้งนี้ยังได้เพิ่มเงินทดลองจ่ายจาก 50 ล้านบาทเป็น 100 ล้านบาท โดยให้กรมบัญชีกลางเป็นผู้พิจารณา ด้านอธิบดีกรมสวัสดิการและคุ้มครองแรงงาน อัมพร นิติสิริ กล่าวว่า ทางกรมได้ขอความร่วมมือจากนายจ้างให้ลูกจ้างที่ไม่สามารถเดินทางมาทำงานได้จากเหตุอุทกภัยได้ลาหยุดโดยไม่ถือว่าเป็นวันลาหรือผิดข้อบังคับการทำงานด้วย นายกรัฐมนตรีได้ลงนามแต่งตั้งศูนย์ประสานงานเยียวยาผู้ประสบภัยขึ้นเมื่อวันที่ 24 ตุลาคม พ.ศ. 2553
รัฐบาลได้ให้คำมั่นว่าจะมอบเงินจำนวน 5,000 บาทให้แก่ครอบครัวผู้ประสบภัยน้ำท่วมหนักที่สุด ในส่วนหนึ่งของงบประมาณพิเศษ 2,900 ล้านบาท นอกจากนี้ เงินช่วยเหลือสำหรับแต่ละครอบครัวอาจสูงถึง 100,000 บาทในกรณีค่าซ่อมแซมบ้าน ตลอดจนลดหย่อนภาษีให้กับผู้ที่ได้รับผลกระทบ
ได้มีการส่งตัวผู้ที่ได้รับผลกระทบจากอุทกภัยในภาคใต้จำนวน 36,000 คนไปยังค่ายบรรเทาทุกข์ที่ตั้งอยู่ทางตอนเหนือของมาเลเซีย
ต่างประเทศ
เมื่อวันที่ 23 ตุลาคม พ.ศ. 2553 สถานเอกอัครราชทูตสหรัฐอเมริกาประจำประเทศไทย แจ้งว่า ฮิลลารี คลินตัน รัฐมนตรีว่าการกระทรวงการต่างประเทศสหรัฐ ได้ส่งสาส์นแสดงความเสียใจถึงผู้ประสบอุทกภัย ใจความว่า ในนามของประธานาธิบดีบารัค โอบามา และชาวอเมริกัน ขอแสดงความเสียใจถึงประชาชนชาวไทยจากอุทกภัยรุนแรงดังกล่าว โดยสถานเอกอัครราชทูตได้มอบความช่วยเหลือเฉพาะหน้าและจะให้ความร่วมมือกับรัฐบาลไทยในการให้ความช่วยเหลือผู้ประสบภัยหากจำเป็น และเมื่อวันที่ 26 ตุลาคม พ.ศ. 2553 อีริค ดี. จอห์น เอกอัครราชทูตสหรัฐประจำประเทศไทย ได้บริจาคเงิน 50,000 ดอลล่าร์สหรัฐให้กับสภากาชาดไทย เพื่อนำไปช่วยเหลือผู้ประสบภัย ในนามของรัฐบาลสหรัฐอเมริกาโดยองค์กรเพื่อการพัฒนาระหว่างประเทศของสหรัฐอเมริกา
ประธานสภาประชาชนแห่งชาติได้แสดงความกังวลต่อสถานการณ์อุทกภัยในประเทศไทย ซึ่งเป็นอุทกภัยครั้งร้ายแรงที่สุดในรอบ 50 ปี และมีพื้นที่ได้รับผลกระทบถึง 50 จังหวัด รัฐบาลจีนตั้งใจที่จะมอบความช่วยเหลือทางมนุษยธรรมและบริจาคเงินจำนวน 10 ล้านหยวนเพื่อการฟื้นฟูพื้นที่ที่ได้รับผลกระทบ
การวิพากษ์วิจารณ์
สมิทธ ธรรมสโรช ประธานกรรมการมูลนิธิสภาเตือนภัยพิบัติแห่งชาติ และอดีตอธิบดีกรมอุตุนิยมวิทยา กล่าวว่า ปัญหาที่เกิดขึ้นมาจากการไม่มีนโยบายการเตือนภัยธรรมชาติที่ชัดเจนของภาครัฐ ทำให้หน่วยงานต่าง ๆ ไม่สนใจหรือขาดการประสานงานกัน ข้อมูลจากการทำนายล่วงหน้านับเดือนจึงไม่มีประโยชน์
ด้านพร้อมพงศ์ นพฤทธิ์ โฆษกพรรคเพื่อไทย วิจารณ์ว่านายกรัฐมนตรีตั้งศูนย์ช่วยเหลือผู้ประสบภัยน้ำท่วมช้าไม่ทันกาล และขาดความเป็นมืออาชีพ ทั้งยังขาดการบูรณาการในหน่วยงานภาครัฐ รวมไปถึงมีการร้องเรียนว่ามีการกักสิ่งของบริจาค และการช่วยเหลือไปไม่ถึงมือผู้ประสบเหตุ จึงเรียกร้องให้รัฐบาลนำเรื่องดังกล่าวเข้าเป็นวาระแห่งชาติ และให้นายกรัฐมนตรีสั่งการแก้ปัญหาดังกล่าว พร้อมปฏิเสธข่าวที่ว่าพรรคเพื่อไทยไม่ลงพื้นที่ช่วยเหลือผู้ประสบภัย
นอกจากนี้ พรรคฝ่ายค้านยังได้ร้องเรียนต่อสำนักงานคณะกรรมการป้องกันและปราบปรามการทุจริตแห่งชาติให้ดำเนินคดีต่ออภิสิทธิ์ เวชชาชีวะ เนื่องจากดำเนินการรับมือกับสถานการณ์อุทกภัยช้าเกินไป ทำให้มีผู้เสียชีวิตและสร้างความเสียหายมหาศาล พร้อมพงศ์ นพฤทธิ์กล่าวหาว่านายกรัฐมนตรีประพฤติผิดประมวลกฎหมายอาญามาตรา 157 โดยพร้อมพงศ์ระบุว่านายกรัฐมนตรีมีอำนาจตามพระราชบัญญัติป้องกันและบรรเทาสาธารณภัย พ.ศ. 2540 มาตรา 4 ที่จะดำเนินการอย่างรวดเร็วเพื่อรับมือกับสาธารณภัย
วัดใหม่เทพนิมิตร
วัดใหม่เทพนิมิตร อาจหมายถึง
มายะ โยชิดะ
มายะ โยชิดะ (吉田 麻也) เกิดเมื่อวันที่ 24 สิงหาคม ค.ศ. 1988 เป็นนักฟุตบอลชาวญี่ปุ่น ตำแหน่งเซ็นเตอร์แบ็ก ปัจจุบันเล่นให้กับซัมป์โดเรียในเซเรียอา​ ประเทศอิตาลี​
นาโงยะ แกรมปัส
โยชิดะเกิดที่เมืองนางาซากิ ประเทศญี่ปุ่น โดยเริ่มแรกเขานั้นเล่นในตำแหน่งกองกลางตัวรับขณะที่เล่นให้กับนาโงยะ แกรมปัสแต่หลังจากที่ได้เลื่อนชั้นสู่ลีกสูงสุดเขาได้โยกย้ายมาเล่นตำแหน่งเซ็นเตอร์แบ็กในปี ค.ศ. 2007 ประตูแรกของเขาในนามนักเตะนาโงยะ แกรมปัสเกิดขึ้นในการแข่งขันเอเอฟซีแชมเปียนส์ลีกในเกมที่พบกับอุลซันฮุนไดเมื่อวันที่ 10 มีนาคม ค.ศ. 2009
เซาแทมป์ตัน
เมื่อวันที่ 30 สิงหาคม ค.ศ. 2012 เขาได้ตกลงร่วมเซ็นสัญญากับเซาแทมป์ตันเป็นระยะเวลาสามปี ด้วยค่าตัว 3 ล้านปอนด์ เขาลงเล่นให้กับนักบุญครั้งแรกในวันที่ 15 กันยายน ค.ศ. 2012 ในฐานะนักเตะตัวสำรองนาทีที่ 28 ซึ่งจบเกมเกมได้พ่ายให้กับอาร์เซนอล 6–1 และอาทิตย์ถัดมาในวันที่ 22 กันยายน ค.ศ. 2012 เขาได้ลงเล่นในบ้านครั้งแรกในเกมที่ชนะแอสตันวิลลา 4–1 ซึ่งเป็นเกมแรกที่เขาลงในสนามครบ 90 นาทีอีกด้วย
เมื่อวันที่ 9 สิงหาคม ค.ศ. 2013 โยชิดะได้รับเลือกให้ไปอยู่หน้าปกเกมฟีฟ่า 14 เวอร์ชันประเทศญี่ปุ่น
ประตูแรกของเขาในนามนักเตะเซาแทมป์ตันเกิดขึ้นเมื่อวันที่ 6 พฤศจิกายน ค.ศ. 2013 ในเกมที่พ่ายให้กับซันเดอร์แลนด์ด้วยผล 2–1 ในการแข่งขันลีกคัพ และประตูแรกของเขาในพรีเมียร์ลีกเกิดขึ้นในวันที่ 22 กุมภาพันธ์ ค.ศ. 2014 หลังจากฟรีคิกของสตีเวน เดวิสในเกมที่พ่ายให้กับเวสต์แฮมยูไนเต็ดด้วยผล 3–1
ประตูถัดมาอีกครั้งของเขาเกิดขึ้นเมื่อวันที่ 20 ธันวาคม ค.ศ. 2014 ในเกมที่ชนะเอฟเวอร์ตันด้วยผล 3–0 โดยสตีเวน เดวิส ซึ่งช่วยทำประตูอีกครั้ง
ในเดือนมกราคม ค.ศ. 2015 ทางสโมสรได้ประกาศต่อสัญญาโยชิดะกับสโมสรไปจนถึงปี ค.ศ. 2018
เมื่อวันที่ 28 ตุลาคม โยชิดะได้ยิงประตูแรกในฤดูกาล 2015–16 ในเกมที่ชนะแอสตันวิลลาในการแข่งขันฟุตบอลลีกคัพด้วยการยิงระยะ 20 หลา
แหล่งข้อมูลอื่น
1988
อเล็กซานเดอร์ เฮลิออส
อเล็กซานเดอร์ เฮลิออส (กรีก: Ἀλέξανδρος Ἥλιος; ประสูติ 40 ปีก่อนคริสตกาล - ไม่ทราบแต่อาจจะเป็นระหว่าง 29 และ 25 ปีก่อนคริสตกาล) เป็นเจ้าชายแห่งราชวงศ์ปโตเลมีและเป็นพระราชโอรสพระองค์โตของพระนางคลีโอพัตราที่ 7 กับแม่ทัพชาวโรมัน ล|มาร์ค แอนโทนี และมีพระขนิษฐาฝาแฝดนามว่าพระนางคลีโอพัตรา เซเลเนที่ 2 ทำให้ฝาแฝดมีเชื้อสายชาวกรีก - โรมัน และได้มีชื่อที่มาจากพระนามของบรรพบุรุษของพระองค์คือ อเล็กซานเดอร์มหาราช ชื่อที่สองของพระองค์เป็นภาษากรีกโบราณ หมายถึง "อาทิตย์" ส่วนพระขนิษฐาฝาแฝดนามว่า เซเลเน (Σελήνη) หมายถึง "ดวงจันทร์"
ประเทศเนปาลในเอเชียนเกมส์ 2010
ประเทศเนปาล เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553
วันเลิฟ
"วันเลิฟ" คืออัลบั้มของทาทา ยัง ออกจำหน่ายในช่วงวันที่ 5 - 6 มีนาคม พ.ศ. 2551 เป็นอัลบั้มภาษาไทยชุดที่ 10 และเป็นอัลบั้มที่ 15 เมื่อนับรวมอัลบั้มภาษาอังกฤษด้วย พร้อมกันนี้ยังได้ออกวีซีดี วันเลิฟ เป็นอัลบั้มคาราโอเกะคู่กันอีกด้วย ซึ่งออกจำหน่ายเมื่อวันที่4 เมษายน พ.ศ. 2551
ข้อมูลอัลบั้ม
หลังจากห่างหายการทำอัลบั้มภาษาไทยไปกว่า 4 ปี ทาทา ยัง ได้กลับมาร่วมงานกับนักประพันธ์เพลง และผู้อำนวยการสร้างชื่อดัง ในอัลบั้มนี้ทาทา ได้เปลี่ยนภาพลักษณ์ความเป็นสาวเซ็กซี่ของเธอ ออกมาในรูปแบบความเป็นกันเอง สบายๆ อัลบั้มนี้เริ้มบันทึกเสียงตั้งแต่ช่วงเดือนสิงหาคม พ.ศ. 2550
"ต้นเหตุแห่งความเศร้า" เพลงบัลลาร์ดฟังสบายๆ เป็นผลงานการประพันธ์ของ เล็ก ปุ้ยสงคราม (ผู้ประพันธ์เพลง "วันเลิฟ) และจรส ฟูพร้อมวงศ์ อำนวยการสร้างโดย Bobby Sukishiwara และ Rock-A-Holix Production เผยแพร่เป็นซิงเกิลที่ 2 ต่อจากเพลง "วันเลิฟ" เริ่มเผยแพร่ในวันเดียวกันกับที่วันจำหน่ายอัลบั้ม
"ไอล์บียัวร์เฟิร์ส, ยัวร์ลาสแอนด์ยัวร์เอฟรีธิง" เพลงป๊อปจังหวะสนุกสนาน ผลงานการประพันธ์ของ ชาญชัย แซ่ก้วย และ S-TER อำนวยการสร้างโดย Bobby Sukishiwara และ Rock-A-Holix Production เป็นซิงเกิลที่ 3 ของอัลบั้มนี้
"อำ" เป็นซิงเกิลที่ 4 ของอัลบั้มนี้ อันเป็นผลงานการประพันธ์ของ เล็ก ปุ้ยสงคราม, Bobby Sukishiwara เป็นอีกหนึ่งเพลงป๊อปจังหวะสนุกสนาน มีชื่อในภาษาอังกฤษว่า "Kidding"
โครงการทาทายัง วันเลิฟ
โครงการทาทา ยัง วันเลิฟ เป็นหนึ่งในโครงการสนับสนุนยอดขายของอัลบั้มนี้ โดยมีการจัดโครงการนี้ออกเป็นโครงการย่อยๆ ซึ่งมีกิจกรรมดังต่อไปนี้
สโมสรฟุตบอลพิษณุโลก
สโมสรฟุตบอลพิษณุโลก  เป็นสโมสรฟุตบอลอาชีพในประเทศไทย โดยเป็นทีมจากจังหวัดพิษณุโลก ปัจจุบันเข้าร่วมการแข่งขันในไทยลีก 3 โซนภาคเหนือ
พ.ศ. 2547-2550
ในอดีตที่ผ่านมามีทีมฟุตบอลมากมายที่ผลัดเปลี่ยนหมุนเวียนกันเข้าร่วมการแข่งขันในนามตัวแทนของจังหวัดพิษณุโลก เช่นการแข่งขันยามาฮ่าไทยแลนด์คัพ และการแข่งขันกีฬาแห่งชาติ เป็นต้น จนกระทั่งในปี 2547-2548 ทีมฟุตบอลจังหวัดพิษณุโลกได้เข้าร่วมการแข่งขันฟุตบอลโปรวิลเชี่ยลลีก ดิวิชั่น 2 โดยมี พล.ท.พิพัฒน์ เด็ดแก้ว เป็นผู้ก่อตั้งและควบคุมทีมในขณะนั้น โดยในครั้งนั้น ทีมฟุตบอลจังหวัดพิษณุโลกสามารถทำผลงานได้ดี โดยได้ตำแหน่งรองชนะเลิศการแข่งขันฟุตบอลโปรวิลเชี่ยลลีก ดิวิชั่น 2 รอบคัดเลือกโซนภาคเหนือ หลังจากที่ในนัดชิงชนะเลิศต้องพ่ายให้กับทีมฟุตบอลจังหวัดเชียงใหม่ไป 0-1 ที่จังหวัดพิจิตรเป็นเจ้าภาพ แต่ยังได้สิทธิเข้าไปเล่นในรอบสุดท้ายการแข่งขันฟุตบอลโปรวิลเชี่ยลลีก ดิวิชั่น 2 ระดับประเทศ ที่จังหวัดสกลนคร และสามารถทำผลงานได้อย่างยอดเยี่ยมโดยสามารถคว้าตำแหน่งชนะเลิศมาครองได้ โดยการเบียดชนะเจ้าภาพอย่างทีมฟุตบอลจังหวัดสกลนครมาได้ 1-0 ซึ่งส่งผลให้ทีมฟุตบอลจังหวัดพิษณุโลกได้โควตาขึ้นมาเล่นในการแข่งขันฟุตบอลโปรวิลเชี่ยลลีก ดิวิชั่น 1 ในปีถัดมา
ปี 2549 ทีมฟุตบอลจังหวัดพิษณุโลกได้เข้าร่วมการแข่งขันฟุตบอลไทยแลนด์โปรวิลเชี่ยลลีก ดิวิชั่น1 ซึ่งถือว่าเป็นลีกสูงสุดที่มีการกีฬาแห่งประเทศไทยเป็นผู้จัดการแข่งขัน โดยในปีนี้เองดูเหมือนจะเป็นการชิมลางการรวมลีกการแข่งขันของ 2 ลีกที่มาจาก การกีฬาแห่งประเทศไทย กับ สมาคมฟุตบอลแห่งประเทศไทย ซึ่งการแข่งขันฟุตบอลไทยแลนด์โปรวินเชี่ยลลีก ดิวิชั่น1 ประจำปี 2549 ได้ดึงแชมป์และรองแชมป์ของปีก่อนหน้านี้ อย่างทีมฟุตบอลจังหวัดชลบุรีกับทีมฟุตบอลจังหวัดสุพรรณบุรีขึ้นไปเล่นในระดับไทยแลนด์ลีกสูงสุด และส่งทีมอย่าง ทีโอทีกับการท่าเรือฯ ในชุดที่ถือว่าเป็นชุดบีเข้าร่วมการแข่งขันฟุตบอลไทยแลนด์โปรวินเชี่ยลลีก ดิวิชั่น1 อีกด้วย โดยในปีนั้นได้มีกฎให้ทุกทีมที่เข้าร่วมแข่งขันจะต้องมีตราสัญลักษณ์ประจำสโมสร ดังนั้น ทีมฟุตบอลจังหวัดพิษณุโลก จึงได้มีตราสัญลักษณ์ประจำสโมสรเป็นครั้งแรก และใช้สนามกีฬากลางจังหวัดพิษณุโลกเป็นสนามเหย้า โดยในฤดูกาลนั้นทีมฟุตบอลจังหวัดพิษณุโลกทำผลงานจบลงด้วยอันดับที่ 6 ของตารางการแข่งขัน
ในช่วงครึ่งฤดูกาลแรก พิษณุโลก เอฟซี สามารถทำผลงานได้อย่างยอดเยี่ยม โดยมีโอกาสที่จะเบียดแย่งตำแหน่งแชมป์กลุ่มกับทีมฟุตบอลจุฬาลงกรณ์มหาวิทยาลัย แต่ก็ต้องไปพ่ายที่บ้านของจุฬาลงกรณ์ 3-0 จึงมีโอกาสเพียงแค่ทำอันดับสูงสุดเป็นสถิติอยู่ที่อันดับ 2 เท่านั้น แต่ในเลกที่ 2 นี่เองที่สโมสรเริ่มประสบปัญหาในด้านการเงินจึงส่งผลให้ผลงานของสโมสรเริ่มตกต่ำลงมาตามลำดับจนต้องอยู่ในสถานการณ์ของการหนีตกชั้นอย่างไม่น่าเชื่อ ซึ่งในปีนั้นจะมีทีมที่ต้องตกชั้นถึงสายละ 5 ทีมด้วยกัน แต่สุดท้ายภายใต้การบริหารของ พล.ท.พิพัฒน์ เด็ดแก้ว ที่พยายามประคับประคองสโมสรให้อยู่รอด จึงทำให้สโมสรสามารถคว้าอันดับที่ 5 ของสายบี รอดพ้นการตกชั้นที่ต้องลุ้นกันจนถึงนัดสุดท้ายอย่างหวุดหวิด ด้วยการเอาชนะ ฉะเชิงเทรา เอฟซี ไปด้วยสกอร์ 7-0 โดยในนัดนั้นสโมสรใช้สนามกีฬาพระองค์ดำในบริเวณมหาวิทยาลัยราชภัฏพิบูลสงครามส่วนทะเลแก้วเป็นสนามเหย้า
พ.ศ. 2551-2560
ปี 2552 พิษณุโลก เอฟซี ยังมีโอกาสที่จะหนีรอดการตกชั้นเพื่อที่จะหาทีมไปเล่นแทนสโมสรฟุตบอลธนาคารกรุงเทพที่ต้องยุบสโมสรไป ด้วยการต้องไปแข่งขันเพลย์ออฟกับอีก 3 ทีม คือ สโมสรฟุตบอลราชวิถี, สโมสรฟุตบอลฮอนด้า และสมาคมกีฬาจังหวัดนครสวรรค์ แต่ท้ายที่สุดสโมสรก็ต้องผิดหวังเมื่อต้องพ่ายให้กับสมาคมกีฬาจังหวัดนครสวรรค์ไป 1-2 ที่สนามกีฬากลางจังหวัดพิจิตร ซึ่งทำให้สโมสรต้องตกชั้นลงมาเล่นใน ดิวิชั่น 2 ลีกภูมิภาค โซนภาคเหนือ อย่างแน่นอน สำหรับผลงานในปีนี้ พิษณุโลก เอฟซี ทำผลงานได้ไม่ดีนักจนทำให้ พล.ท.พิพัฒน์ เด็ดแก้ว ต้องวางมือให้กลุ่มผู้บริหารชุดใหม่เข้ามาทำทีมแทน โดยสุดท้ายสโมสรจบฤดูกาลที่อันดับ 6 ของตารางลีกภูมิภาค โซนภาคเหนือ
ปี 2553 พิษณุโลก เอฟซี ยังทำผลงานในลีกภูมิภาคได้ไม่ดีนักจากการขาดความพร้อมในหลายๆ ด้าน ทั้งด้านการบริหารจัดการและความมุ่งมั่นของตัวผู้เล่น ส่งผลให้สโมสรทำผลงานได้แย่กว่าปีก่อน โดยจบฤดูกาลที่อันดับ 7 ของตารางลีกภูมิภาค โซนภาคเหนือ
ปี 2555 พิษณุโลก ทีเอสวาย เอฟซี มีการเปลี่ยนแปลงหลายด้านทั้งฝ่ายจัดการและผู้เล่นของสโมสร โดยมีการปรับเปลี่ยนหัวหน้าผู้ฝึกสอนเป็น นายไพบูลย์ เลิศวิมลรัตน์ ส่วนนายสิทธิพล เอี่ยมสง่า หรือโค้ชโหน่ง ให้ดำรงตำแหน่งประธานฝ่ายเทคนิค ส่วนผู้จัดการทีมยังคงเดิมคือ พ.ต.ท.ชาญชัย หาแก้ว และมีการรับนักเตะใหม่เข้ามาเสริมทีมอีกจำนวน 21 คน เพื่อทดแทนนักเตะเดิมที่ขอย้ายทีมออกไป (ส่วนใหญ่ย้ายไปอยู่กับ นครสวรรค์ เอฟซี) พร้อมสร้างนักเตะหน้าใหม่ซึ่งเป็นคนพิษณุโลกเข้าสู่ทีมชุดใหญ่อีก 3 คน คือ อานนท์ แก้วอ่วม, เอกภาพ แกล้วกสิกิจ และ สราวุฒิ อิ่มอรชร สำหรับในด้านงบประมาณในปี 2555 ทางสโมสรได้ตั้งไว้ถึง 12 ล้านบาท โดยภาครัฐได้รับการสนับสนุนจากจังหวัดพิษณุโลก, องค์การบริหารส่วนจังหวัดพิษณุโลก และเทศบาลนครพิษณุโลก ส่วนผู้สนับสนุนหลักภาคเอกชน ได้แก่ ไทยเส็งยนต์การเกษตร, กลุ่มแกรนด์สปอต, กลุ่มอีซูซุฮกอันตึ้ง, เอสเอ็นเอ็นลิสซิ่ง, เอไอเอ และไอเดียเฟอร์นิเจอร์ โดยในปี 2555 สโมสรวางเป้าหมายในการเข้าสู่รอบแชมป์เปี้ยนลีกเพื่อเลื่อนชั้นขึ้นไปเล่นในศึกดิวิชั่น 1 ในฤดูกาลหน้าต่อไป นอกจากนี้ ทางสโมสรยังได้เปิดตัวแมสคอตใหม่ 2 ตัว ที่จะออกมาร่วมเชียร์กับเหล่าบรรดาแฟนบอลที่ข้างสนาม คือ "ช้างศึก" เป็นแมสคอตช้างสีม่วงที่สวมเสื้อแข่งของสโมสร และ "Violo" แมสคอตขุนศึกที่พร้อมรบในทุกสนามแข่ง ซึ่งคาดว่าจะสามารถสร้างสีสันในการแข่งขันได้ไม่น้อยและจะเป็นที่รักของเหล่าแฟนบอลของสโมสรอย่างแน่นอน
สำหรับผลการแข่งขันฤดูกาล 2555 สโมสรสามารถจบฤดูกาลในอันดับ 2 ของลีกภูมิภาค โซนภาคเหนือ (อันดับ 1 ได้แก่ สโมสรเชียงใหม่ เอฟซี) ได้สิทธิ์เข้าไปแข่งขันในรอบแชมป์เปี้ยนลีก ส่วนผลการแข่งขันรอบแชมป์เปี้ยนลีกนั้น สโมสรจบการแข่งขันด้วยการได้อันดับที่ 3 ของกลุ่ม A โดยมี คะแนน+เฮดทูเฮด+ประตูได้เสีย เท่ากับสโมสรระยอง ยูไนเต็ด ทำให้ต้องตัดสินด้วยจำนวนประตูที่ยิงได้ โดยสโมสรสามารถยิงประตูได้ 10 ประตู ซึ่งน้อยกว่าสโมสรระยอง ยูไนเต็ดที่ยิงได้ 13 ประตู ทำให้สโมสรระยอง ยูไนเต็ดได้สิทธิเลื่อนชั้นสู่ไทยลีก ดิวิชั่น 1 ในฤดูกาล 2556 ไปครอง
ปี 2555 พิษณุโลก ทีเอสวาย เอฟซี ภายใต้การนำของกุนซือใหญ่ เทเวศน์ กมลศิลป์ มีความพร้อมในทุกๆ ด้านมากกว่าทุกปีที่ผ่านมา ทั้งศักยภาพของทีมงาน หัวหน้าคณะผู้ฝึกสอน และนักเตะที่มีความสามารถ โดยเฉพาะกองเชียร์ของสโมสรที่ติดตามให้กำลังใจนักเตะขุนพลนเรศวรมาตลอด ซึ่งจะเป็นแรงสนับสนุนสำคัญที่จะทำให้สโมสรก้าวสู่ ไทยลีก ดิวิชั่น 1 ในปีนี้ ซึ่งในปี 2556 สโมสรใช้งบประมาณในการทำทีมประมาณ 14 ล้านบาท โดยได้รับการสนับสนุนจากทั้งภาคเอกชน และ อบจ.พิษณุโลก เป็นอย่างดี นอกจากนี้ ในปี 2556 สโมสรยังมีแผนในการพัฒนาทีมเยาวชนของสโมสรและส่งเข้าแข่งขันตามลีกต่างๆ เพื่อเฟ้นหานักเตะดาวรุ่งมาเป็นกำลังสำคัญของสโมรสรในระยะยาว และยังมีโครงการเปิดคลินิกฟุตบอลเพื่อเสริมทักษะฟุตบอลให้กับเยาวชนชาวพิษณุโลกเพิ่มเติมอีกด้วย
ประเทศไทยในโอลิมปิกฤดูหนาว 2022
ประเทศไทย เข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งประเทศไทยเป็นตัวแทนประเทศไทยในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา ได้แก่ นิโกลา ซานอน, มิดา ใจมั่น, มรรค จันเหลือง และคาเรน จันเหลือง โดยนิโกลา, มรรค และคาเรน เคยเข้าร่วมการแข่งขันโอลิมปิกฤดูหนาว 2018
สโมสรฟุตบอลพิษณุโลก
พ.ศ. 2551-2560
สำหรับผลการแข่งขันฤดูกาล 2556 สโมสรสามารถจบฤดูกาลในอันดับ 2 ของลีกภูมิภาค โซนภาคเหนือ (อันดับ 1 ได้แก่ สโมสรเชียงใหม่ เอฟซี) ได้สิทธิ์เข้าไปแข่งขันในรอบแชมป์เปี้ยนลีก ส่วนผลการแข่งขันรอบแชมป์เปี้ยนลีกนั้น สโมสรจบการแข่งขันด้วยการได้อันดับที่ 2 ของกลุ่ม A (อันดับ 1 ได้แก่ สโมสรร้อยเอ็ด เอฟซี)โดยมีคะแนนทิ้งห่างทีมอันดับ 3 และ 4 อย่างสโมสร ม.เกษตรศาสตร์ และ นรา ยูไนเต็ด ถึง 7 คะแนน พร้อมกับทำสถิติชนะรวดในบ้านถึง 5 นัด ทำให้สโมสรได้สิทธิเลื่อนชั้นสู่ ไทยลีก ดิวิชั่น 1 ในฤดูกาล 2557 ในที่สุด สำหรับการแข่งขันเพื่อชิงอันอับ 3 ของลีกภูมิภาค สโมสรสามารถเอาชนะ สโมสรอ่างทอง เอฟซี ด้วยประตูรวม 3 - 2 คว้าอันดับ 3 พร้อมกับเงินรางวัล 500,000 บาท ไปครอง
สนามเหย้า
สโมสรพิษณุโลกใช้สนามกีฬาจังหวัดพิษณุโลกเป็นสนามเหย้า ตั้งอยู่บนถนนพิษณุโลก-วัดโบสถ์ (ถนนเอกาทศรถ) ใกล้กับโรงเรียนเตรียมอุดมศึกษาภาคเหนือ คุณภาพของที่นั่งอัฒจันทร์ ซึ่งมีถึง 3 ฝั่ง มีการต่อเติมเพื่อรองรับแฟนบอลได้สูงถึง 5,200 คน แยกออกเป็นฝั่งมีหลังคาซึ่งจะมีเก้าอี้ส่วนตัวสามารถจุแฟนบอลได้ 1,200 คน ฝั่งตรงข้ามกระถางคบเพลิงไม่มีหลังคาสามารถจุแฟนบอลได้ 2,500 คน และฝั่งแปรอักษรหลังประตูทิศเหนือสามารถจุแฟนบอล 1,500 คน โดยปัจจุบันได้มีการปรับปรุงโดยทาสีใหม่เพื่อความสวยงาม นอกจากนี้ในอนาคตสนามกีฬา องค์การบริหารส่วนจังหวัดพิษณุโลก สนามเหย้าของทีม "ขุนพลนเรศวร" ยังมีโครงการที่จะปรับสร้างอัฒจันทร์เพิ่มเติมให้รอบสนามอีกด้วย เพื่อรองรับแฟนบอลของทีมที่จะเพิ่มขึ้นในอนาคต ซึ่งเป็นโครงการระยะเวลาอันใกล้นี้ด้วยงบประมาณของ องค์การบริหารส่วนจังหวัดพิษณุโลก
ประเทศไทยในโอลิมปิกฤดูหนาว 2022
สกีข้ามทุ่ง
ผลการแข่งขันดังนี้ :
สโมสรฟุตบอลพิษณุโลก
สนามเหย้า
ด้านพื้นสนามหญ้าได้รับการดูแลรักษาเป็นอย่างดี ส่วนห้องต่าง ๆ สำหรับนักกีฬาและเจ้าหน้าที่ ประกอบด้วย ห้องพักนักกีฬาซึ่งมีห้องอาบน้ำและห้องน้ำในตัวทั้งสองฝั่ง ห้องรับรองห้องประชุมต่าง ๆ โดยมีการดัดแปลงเป็นสำนักงานและออฟฟิศขนาดย่อม ก่อนหน้านี้สนามกีฬาจังหวัดพิษณุโลกเคยถูกใช้เป็นสนามหลักในการแข่งขันกีฬาแห่งชาติครั้งที่ 37 (พิษณุโลกเกมส์) เมื่อปี พ.ศ. 2551
รายชื่อผู้ฝึกสอน
''ตั้งแต่ พ.ศ. 2563 – ปัจจุบัน''
ปราสาทฮาพส์บวร์ค
ปราสาทฮาพส์บวร์ค (Schloss Habsburg) เป็นป้อมปราการยุคกลางที่ตั้งอยู่ในฮาพส์บวร์ค ประเทศสวิตเซอร์แลนด์ในปัจจุบัน ในรัฐอาร์เกา ใกล้กับแม่น้ำอาเรอ ในช่วงเวลาของการก่อสร้าง สถานที่ตั้งเป็นส่วนหนึ่งของดัชชีแห่งสวาเบีย ปราสาทฮาพส์บวร์คเป็นฐานที่มั่นเดิมของราชวงศ์ฮาพส์บวร์ค ซึ่งกลายเป็นหนึ่งในราชวงศ์ชั้นนำในยุโรป นอกจากนี้ยังได้ขึ้นทะเบียนเป็นมรดกของประเทศสวิตเซอร์แลนด์ที่มีความสำคัญระดับชาติ
เจ้าหญิงฮโยฮเย
องค์หญิงฮโยฮเย (,13 มิถุนายน ค.ศ. 1511 – 6 พฤษภาคม ค.ศ. 1531) พระราชธิดาพระองค์ใหญ่ใน พระเจ้าจุงจง ที่ประสูติแต่ พระมเหสีชางกยอง ประสูติเมื่อวันที่ 13 มิถุนายน ค.ศ. 1511 มีพระอนุชาร่วมอุทรคือ องค์ชายลีโฮ ต่อมาอภิเษกกับ คิมฮี นายกองวังหลวงบุตรชายของ คิม อันโล ขุนนางผู้ใหญ่
ซึ่งในซีรีส์เรื่อง บัลลังก์จอมนาง ผู้เขียนบทได้เชื่อมโยงองค์หญิงฮโยฮเยกับเหตุการณ์สาปแช่งรัชทายาทลีโฮด้วยหนูตายโดยให้องค์หญิงเป็นผู้นำหนูตายไปแขวนในตำหนักรัชทายาท สิ้นพระชนม์เมื่อวันที่ 6 พฤษภาคม ค.ศ. 1531 ขณะพระชนม์เพียง 19 พรรษา
พระบรมวงศานุวงศ์
1511 1531
จักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์
สมเด็จพระจักรพรรดิอ็อทโทที่ 4 แห่งโรมันอันศักดิ์สิทธิ์ (Otto IV, Holy Roman Emperor) (ค.ศ. 1175 หรือ ค.ศ. 1176 - 19 พฤษภาคม ค.ศ. 1218) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์เวลฟ ระหว่างปี ค.ศ. 1198 แต่ถูกปลดจากตำแหน่งในปี ค.ศ. 1215 อ็อทโทเป็นพระราชโอรสในไฮน์ริคที่ 12 ดยุคแห่งบาวาเรีย และ มาทิลดา แพลนทาเจเน็ท เสด็จสวรรคตเมื่อวันที่ 19 พฤษภาคม ค.ศ. 1218
สโมสรฟุตบอลอุบล ยูไนเต็ด
ในการแข่งขันไทยลีก 2 ฤดูกาล 2562 สโมสรต้องตกชั้นจากไทยลีก 2 แต่ต่อมาถูกปรับให้ไปเล่นในไทยแลนด์ อเมเจอร์ลีก แทนเนื่องจากไม่ผ่าน "คลับ ไลเซนซิ่ง"
ปัจจุบันสโมสรใช้สนามยูเอ็มที สเตเดียม ภายในมหาวิทยาลัยการจัดการและเทคโนโลยีอีสเทิร์น ตำบลในเมือง อำเภอเมืองอุบลราชธานี เป็นสนามเหย้า
ก่อตั้ง
ปี พ.ศ. 2558 ผศ.ดร.วีระศักดิ์ จินารัตน์ อดีตประธานที่ปรึกษากิตติมศักดิ์ของสโมสรฟุตบอลอุบล ยูเอ็มที เอฟซี และเป็นอธิการบดีกิตติคุณของมหาวิทยาลัยการจัดการและเทคโนโลยีอีสเทิร์น หรือ ยูเอ็มที ได้ยื่นเรื่องขอก่อตั้งสโมสรฟุตบอลอุบล ยูเอ็มที ยูไนเต็ดไปยังสมาคมฟุตบอลแห่งประเทศไทยและได้รับการอนุมัติ จึงได้ก่อตั้งสโมสรขึ้นมาใหม่ โดยแยกตัวออกมาจากสโมสรฟุตบอลอุบล ยูเอ็มที เอฟซี อย่างเป็นทางการ และเริ่มส่งทีมเข้าร่วมการแข่งขันฟุตบอลลีกภูมิภาค ดิวิชัน 2 ฤดูกาล 2558 โซนภาคตะวันออกเฉียงเหนือ
ดิวิชัน 2
ในฤดูกาลแรก สโมสรได้แต่งตั้งให้ ดร.นพพร เอกศาสตรา และ จักราช โทนหงษา ร่วมกันเป็นผู้ฝึกสอน จึงถือได้ว่าทั้งคู่นับเป็นผู้ฝึกสอนคนแรกของสโมสร โดยลงแข่งขันอย่างเป็นทางการนัดแรกเมื่อวันที่ 8 กุมภาพันธ์ 2558 ในการแข่งขันโตโยต้า ลีกคัพ รอบเพลย์ออฟ (ภาคตะวันออกเฉียงเหนือ) ที่พบกับสโมสรหนองบัว พิชญ เอฟซี ที่สนามกีฬากลางจังหวัดหนองบัวลำภู
ต่อมาสโมสรลงแข่งขันในลีกเป็นครั้งแรกเมื่อวันที่ 15 กุมภาพันธ์ 2558 ในการแข่งขันลีกภูมิภาค ดิวิชัน 2 นัดที่บุกไปชนะสโมสรสุรินทร์ ซิตี 1–0 ที่สนามกีฬาศรีณรงค์ และลงแข่งขันฟุตบอลถ้วยเอฟเอคัพเป็นครั้งแรกเมื่อวันที่ 4 มีนาคม 2558 โดยพบกับสโมสร สิงห์อุบล เอฟซี ที่สนามทุ่งบูรพา แต่หลังจากนั้นผลการแข่งขันโดยรวมในลีกภูมิภาค ดิวิชัน 2 โซนภาคตะวันออกเฉียงเหนือ ในช่วง 10 นัดแรก ยังไม่เป็นที่น่าพอใจนัก ทำให้สโมสรต้องเปลี่ยนแปลงผู้ฝึกสอนในเวลาต่อมา
โดยในเดือนเมษายน พ.ศ. 2558 สโมสรได้แต่งตั้งให้ สก็อต คูเปอร์ อดีตผู้ฝึกสอนชาวอังกฤษของสโมสรบุรีรัมย์ ยูไนเต็ดเข้ามาเป็นผู้ฝึกสอนแทน และเพียงแค่ฤดูกาลแรกที่เข้ามาคุมทีม คูเปอร์ ก็สร้างผลงานพาสโมสรคว้าตำแหน่งรองแชมป์ ในโซนภาคตะวันออกเฉียงเหนือ โดย แดริล โรเบิร์ต กองหน้าทีมชาติตรินิแดดและโตเบโกของทีมสามารถคว้ารางวัลรองดาวซัลโวในระดับภาคตะวันออกเฉียงเหนือที่จำนวน 23 ประตู และได้ไปแข่งขันในรอบแชมเปียนส์ลีกเพื่อลุ้นเลื่อนชั้นไปเล่นในไทยลีกดิวิชัน 1 ต่อไป โดยในรอบแชมเปียนส์ลีก สโมสรสามารถคว้าแชมป์ของกลุ่มบี ได้สำเร็จ โดยต้องไปชิงชนะเลิศกับสโมสรฟุตบอลสตูล ยูไนเต็ดที่คว้าแชมป์ของกลุ่มเอ โดยในรอบชิงชนะเลิศนัดแรก ที่สนามกีฬาทุ่งบูรพา สโมสรเปิดบ้านถล่มสตูล ยูไนเต็ด ไปถึง 7–0 และการแข่งขันนัดที่สองที่สนามกีฬาเทศบาลนครตรัง สโมสรบุกไปชนะด้วยผล 2–0 ทำให้รวมผลสองนัดชนะไปด้วยผลรวม 9–0 สร้างสถิติชนะขาดลอยมากที่สุดในรอบชิงชนะเลิศของลีกภูมิภาค ดิวิชัน 2 และทำให้ได้เลื่อนชั้นขึ้นสู่ไทยลีกดิวิชัน 1 เป็นครั้งแรก โดยถือได้ว่าเป็นสโมสรก่อตั้งใหม่ที่ประสบความสำเร็จเมื่อได้เลื่อนชั้นตั้งแต่ฤดูกาลแรกที่ส่งทีมเข้าแข่งขัน
ดิวิชัน 1
สโมสรฟุตบอลอุบล ยูไนเต็ด ลงแข่งขันในดิวิชัน 1 เป็นนัดแรกเมื่อวันที่ 6 มีนาคม พ.ศ. 2559 ในนัดที่บุกไปชนะสโมสรพีทีที ระยอง 0–2 ที่สนามพีทีที สเตเดียม โดยดารีล โรเบิร์ต ดาวซัลโวฤดูกาลก่อนของทีม เหมายิงคนเดียว 2 ประตู
ชิงแชมป์โลก
การแข่งขันชิงแชมป์โลก (world championship) หรือ เวิลด์แชมเปียนชิป เป็นการแข่งขันกีฬาระดับนานาชาติที่เปิดให้ผู้เข้าแข่งขันระดับชั้นนำจากทั่วโลก โดยมีตัวแทนจากแต่ละประเทศ ผู้ที่ชนะการแข่งขันดังกล่าวนั้นจะถือว่าสูงที่สุดหรือใกล้เคียงความสำเร็จสูงสุดในกีฬาชนิดนั้น การแข่งขัน หรือความสามารถ
ประวัติศาสตร์
ในศตวรรษที่ 18 หรือ 19 มีกีฬาอยู่สองสามประเภทที่มีการแข่งขัน "ชิงแชมป์โลก" อยู่แล้ว ถึงแม้ว่ามันอาจจะแตกต่างกันไปตามการแข่งขันที่ "กระจายทั่วโลก" ก็ตาม ผู้เล่นชาวฝรั่งเศส Clergé ถือเป็นแชมป์ระดับนานาชาติคนแรกในกีฬาเรียลเทนนิส ตั้งแต่ปี ค.ศ. 1740 ในการแข่งขันหมากรุก มีการจัดการแข่งขันหมากรุกระดับนานาชาติมาเป็นเวลาหลายศตวรรษ มักส่งผลให้ผู้เล่นบางคนถือว่าเก่งที่สุด และการแข่งขันแบบผู้เล่นหลายคนครั้งแรกจัดขึ้นในปี ค.ศ. 1851 (ลอนดอน 1851) อย่างไรก็ตาม Wilhelm Steinitz ในปี ค.ศ. 1886 เป็นนักหมากรุกคนแรกที่ได้รับการยอมรับว่าเป็นแชมป์โลกตั้งแต่ปี ค.ศ. 1886
กีฬาอื่น ๆ ที่มี "การแข่งขันชิงแชมป์โลก" ในช่วงแรกคือดราฟต์ภาษาอังกฤษ (1840) และสเกตความเร็ว
ภาพรวม
รายการต่อไปนี้เป็นกีฬาชนิดต่าง ๆ ที่มีการแข่งขันชิงแชมป์โลก
ยาน มูคา
ยาน มูคา (Ján Mucha) เกิดวันที่ 5 ธันวาคม ค.ศ. 1982 นักฟุตบอลชาวสโลวาเกีย เล่นตำแหน่งผู้รักษาประตู ปัจจุบันเล่นในประเทศอังกฤษกับสโมสรฟุตบอลเอฟเวอร์ตัน
คนมีเสน่ห์
"คนมีเสน่ห์" เป็นซิงเกิลของ นครินทร์ กิ่งศักดิ์ ในปี พ.ศ. 2559 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 21 มิถุนายน พ.ศ. 2559
ส่วนมิวสิกวิดิโอนี้ได้คู่พระนาง ไอซ์ซึ - ณัฐรัตน์ นพรัตยาภรณ์ กับ เบลล์ - เขมิศรา พลเดช แล้ว ยังจะได้เห็น พี่ป้าง ในลุคภารโรง แสดงประกบ พี่นิค - วิเชียร ฤกษ์ไพศาล เป็นเรื่องของนักศึกษา มีการรับน้อง น้องผู้หญิงโดนแซวว่า ดำบ้าง จอแบนบ้าง ไม่สวย กระเปิ๊บกระป๊าบ คือเป็นคนที่ไม่มีเสน่ห์เอาซะเลยก็เลยไม่ถูกกับแก๊งค์เพื่อนผู้ชายที่ชอบแซวซึ่งมีพระเอกอยู่ในแก๊งค์นี้ด้วย จนรุ่นพี่เห็นว่าคู่นี้ไม่ถูกกัน เลยจับทั้งคู่มาผูกติดกัน ไปไหนต้องไปด้วยกันตลอด ทำให้พระเอกได้ใกล้ชิดและรู้จักตัวตนของนางเอกมากขึ้นว่าเป็นคนมีจิตใจดีรักหมามาก ชอบช่วยหมาที่โดนแกล้ง พระเอกก็เลยเริ่มรู้สึกดีกับนางเอกขึ้นเรื่อยๆ
การตอบรับ
เพลง "คนมีเสน่ห์" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตำบลพระพุทธ
พระพุทธ เป็นตำบลหนึ่งในอำเภอเฉลิมพระเกียรติ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพระพุทธ ตั้งอยู่ห่างจากอำเภอเฉลิมพระเกียรติเป็นระยะทางประมาณ 5 กิโลเมตร
การปกครอง
ตำบลพระพุทธ แบ่งการปกครองออกเป็น 12 หมู่บ้าน คือ
สรธร เกิดผล
สรธร เกิดผล หรือชื่อเดิม กฤษกร เกิดผล (ชื่อเล่น: นาย; 21 มกราคม พ.ศ. 2528 – ) เป็นนักฟุตบอลระดับอาชีพจากประเทศไทย หลังจากเลิกเล่นฟุตบอลอาชีพแล้วเขาได้รับงานเป็นโค้ชผู้รักษาประตูทีมเยาวชนบุรีรัมย์ ทั้งนี้เขาเคยชนะการแข่งไทยพรีเมียร์ลีกในปี พ.ศ. 2551 กับบุรีรัมย์ พีอีเอ
ไอยวริญท์ โอสถานนท์
ไอยวริญท์ โอสถานนท์  (เกิดวันที่ 17 มิถุนายน พ.ศ. 2530) เป็นนักแสดงและพิธีกรชาวไทย ก้าวสู่วงการบันเทิงด้วยตำแหน่ง มิสไทยแลนด์ยูนิเวิร์สประจำปี  พ.ศ. 2549 และยังควบรางวัลอีก 2 ตำแหน่งคือรางวัลขวัญใจช่างภาพสื่อมวลชน และรางวัลรักษ์ความเป็นไทย จากเวทีมิสไทยแลนด์ยูนิเวิร์ส พ.ศ. 2549 เคยเป็นนักกีฬากระโดดไกลของโรงเรียน และนักกอล์ฟเยาวชนของสมาคมกอล์ฟแห่งประเทศไทย อีกทั้งยังเคยได้รับตำแหน่งนักกอล์ฟลำดับที่ 9 ในระดับเยาวชนจากสมาคมกอล์ฟแห่งประเทศไทยเมื่อปี พ.ศ. 2545 อีกด้วย
ฌาร์ม สามารถผ่านเข้ารอบ 20 คนสุดท้ายในการประกวด นางงามจักรวาล 2006 ณ ลอสแอนเจลิส ประเทศสหรัฐอเมริกา
เอลวิส (ภาพยนตร์ ค.ศ. 2022)
เอลวิส (Elvis) เป็นภาพยนตร์เพลงอเมริกันแนวชีวประวัติใน ค.ศ. 2022 กำกับโดยบาซ เลอห์มานน์ ซึ่งเขียนบทร่วมกับแซม โบรเมล, เคร็ก เพียร์ซ และเจเรมี โดเนอร์ จากเนื้อเรื่องเดิมของเลอห์มานน์และโดเนอร์ ภาพยนตร์ตามติดชีวิตและอาชีพนักดนตรีและนักแสดงของเอลวิส เพรสลีย์ (ออสติน บัตเลอร์) รวมถึงความสัมพันธ์ที่ซับซ้อนกับผู้พันทอม พาร์กเกอร์ ผู้จัดการของเขา ร่วมด้วยเฮเลน ทอมสัน, ริชาร์ด ร็อกซ์เบิร์ก, โอลิเวีย เดอจองจ์, ลู้ก บราซีย์, นาตาชา บาสเซตต์, เดวิด เว็นนัม, เคลวิน แฮร์ริสัน จูเนียร์, ซาเวียร์ ซามูเอล และโคดี สมิต-แม็กฟี แสดงในบทสมบท ภาพยนตร์เรื่องนี้อุทิศให้กับความทรงจำของแอลัน แลดด์ จูเนียร์ ผู้ก่อตั้งเดอะแลดด์คอมปานีซึ่งเขาเสียชีวิตในเดือนมีนาคม ค.ศ. 2022
เอลวิส ฉายรอบปฐมทัศน์เมื่อวันที่ 25 พฤษภาคม ค.ศ. 2022 ที่เทศกาลภาพยนตร์กาน 2022 และเข้าฉายในออสเตรเลียวันที่ 23 มิถุนายน ค.ศ. 2022 โดยยูนิเวอร์แซลสตูดิโอส์ และในสหรัฐวันที่ 24 มิถุนายน โดยวอร์เนอร์บราเธอส์ ทำเงินมากกว่า 286 ล้านดอลลาร์สหรัฐ ภาพยนตร์ได้รับเสียงวิจารณ์ในเชิงบวก โดยเฉพาะลำดับดนตรีและการแสดงของบัตเลอร์
การฉาย
เอลวิส ฉายรอบปฐมทัศน์โลกเมื่อวันที่ 25 พฤษภาคม ค.ศ. 2022 ที่เทศกาลภาพยนตร์กาน 2022 โดยได้รับเสียงปรบมือจากผู้ชมยาวนานที่สุดในเทศกาล ด้วยเวลา 12 นาที มีกำหนดเข้าฉายในออสเตรเลียวันที่ 23 มิถุนายน ค.ศ. 2022 โดยยูนิเวอร์แซลสตูดิโอส์ และทั่วโลกวันที่ 24 มิถุนายน โดยวอร์เนอร์บราเธอส์ แต่เดิมตั้งใจจะฉายในวันที่ 1 ตุลาคม ค.ศ. 2021 ก่อนถูกเลื่อนออกไปเป็นวันที่ 5 พฤศจิกายน ค.ศ. 2021 เนื่องจากการแพร่ระบาดของโควิด-19 เรื่อยมา จนถึงวันที่ 3 มิถุนายน ค.ศ. 2022
บ็อกซ์ออฟฟิศ
เอลวิส ทำเงิน 151 ล้านดอลลาร์สหรัฐในสหรัฐและแคนาดาและ 136.3 ล้านดอลลาร์สหรัฐในภูมิภาคอื่น ๆ รวมแล้วทำเงินทั่วโลก 287.3 ล้านดอลลาร์สหรัฐ
ในสหรัฐและแคนาดา เอลวิส ออกฉายพร้อมกับภาพยนตร์ สายหลอน ซ่อนวิญญาณ และยังประมาณการว่าภาพยนตร์อาจทำเงิน 25–30 ล้านดอลลาร์สหรัฐจากโรงภาพยนตร์กว่า 3,906 แห่งในช่วงวันหยุดสุดสัปดาห์ ภาพยนตร์ทำเงิน 12.7 ล้านดอลลาร์สหรัฐในวันแรก รวมถึง 3.5 ล้านดอลลาร์สหรัฐจากการพรีวิวในคืนวันพฤหัสบดี  ภาพยนตร์เปิดตัวที่อันดับหนึ่งนำหน้า ท็อปกัน: มาเวอริค โดยทำเงินมากกว่า 31.2 ล้านดอลลาร์สหรัฐ
รางวัล
ในงานประกาศผลรางวัลออสการ์ ครั้งที่ 95 เอลวิส ได้รับการเสนอชื่อเข้าชิงสาขาภาพยนตร์ยอดเยี่ยม, นักแสดงนำชายยอดเยี่ยม, บันทึกเสียงยอดเยี่ยม, ออกแบบงานสร้างยอดเยี่ยม, กำกับภาพยอดเยี่ยม, แต่งหน้าทำผมยอดเยี่ยม, ออกแบบเครื่องแต่งกายยอดเยี่ยม และลำดับภาพยอดเยี่ยม นอกจากนั้นยังได้รับการเสนอชื่อรางวัลอื่น ๆ รวมถึงรางวัลแบฟตา (ชนะสี่สาขา), คริติกส์ชอยส์มูฟวีอะวอดสเจ็ดสาขา (ชนะหนึ่งสาขา) และรางวัลลูกโลกทองคำสามสาขา (ชนะหนึ่งสาขา) รวมทั้งได้รับการเสนอชื่อให้เป็นหนึ่งในสิบภาพยนตร์ร์ที่ดีที่สุดของ ค.ศ. 2022 โดยสถาบันภาพยนตร์อเมริกัน
หน้าต่าง
หน้าต่าง เป็นช่องเปิดบนผนังหรือประตู ที่ยอมให้แสงผ่านหรืออาจเป็นหน้าต่างทึบ ที่อาจปิดกันลมหรือเสียง หน้าต่างส่วนมากมักมีติดกระจกหรือวัสดุโปร่งแสงอื่น ๆ หรือวัสดุทึบแสง หน้าต่างยึดติดกับบานกรอบหน้าต่าง หน้าต่างอาจจะเปิดออกได้เพื่อให้ลมเข้ามา หรืออาจปิดตายเพื่อหลีกเลี่ยงสภาวะอากาศที่รุนแรง
เอนี
เอนี (Eni S.p.A.) เป็นบริษัทข้ามชาติสัญชาติอิตาลีในธุรกิจน้ำมันและแก๊ส สำนักงานใหญ่ตั้งอยู่ที่กรุงโรม ประเทศอิตาลี เป็นหนึ่งในเจ็ดบริษัทน้ำมันยักษ์ใหญ่ของโลก ดำเนินธุรกิจน้ำมันใน 79 ประเทศทั่วโลก เป็นบริษัทอุตสาหกรรมที่ใหญ่เป็นอันดับ 11 ของโลกเมื่อวัดจากมูลค่าตามราคาตลาดที่มีมากถึง 68 พันล้านยูโร (14 สิงหาคม ค.ศ. 2013) รัฐบาลอิตาลีถือหุ้นร้อยละ 30.303 ของหุ้นทั้งหมด จดทะเบียนในตลาดหลักทรัพย์อิตาลีและนิวยอร์ก
คำว่า เอนี เป็นอักษรย่อของวลี Ente Nazionale Idrocarburi ซึ่งหมายถึงกรมไฮโดรคาร์บอนแห่งชาติ นอกจากธุรกิจน้ำมันแล้วยังมีธุรกิจในพลังงานนิวเคลียร์ เหมืองแร่ เคมี พลาสติก เครื่องจักรการกลั่นและการขุดเจาะ การนันทนาการ หรือแม้แต่ในอุตสาหกรรมสิ่งทอและข่าว
สฟาลบาร์
สฟาลบาร์ หรือ สฟาลบาร์ด (Svalbard, ) เป็นหมู่เกาะในมหาสมุทรอาร์กติก ตั้งอยู่ทางเหนือของยุโรปภาคพื้นทวีป ระหว่างนอร์เวย์กับขั้วโลกเหนือ ตั้งแต่ละติจูด 74 ถึง 81 องศาเหนือ สฟาลบาร์เป็นส่วนหนึ่งของประเทศนอร์เวย์ โดยเป็นส่วนที่อยู่เหนือที่สุดของประเทศ มีประชากรอาศัยอยู่บนสามเกาะคือ สปิตส์บาร์เกิน บีเยอเนอยา และฮูเปิน
แรกเริ่ม สฟาลบาร์ได้ถูกใช้เป็นฐานล่าวาฬในช่วงคริสต์ศตวรรษที่ 17 และ 18 หลังจากนั้นหมู่เกาะดังกล่าวได้ถูกปล่อยร้าง การทำเหมืองถ่านหินเริ่มต้นขึ้นเมื่อต้นคริสต์ศตวรรษที่ 20 และชุมชนถาวรหลายแห่งได้รับการจัดตั้งขึ้น สนธิสัญญาสฟาลบาร์ ใน ค.ศ. 1920 เป็นการรับรองอธิปไตยของนอร์เวย์เหนือหมู่เกาะดังกล่าว และพระราชบัญญัติสฟาลบาร์ ใน ค.ศ. 1925 กำหนดให้สฟาลบาร์เป็นส่วนหนึ่งของนอร์เวย์ นอกจากนี้ สฟาลบาร์ยังได้รับจัดตั้งเป็นเขตเศรษฐกิจเสรีและเขตปลอดทหาร การวิจัยและการท่องเที่ยวได้กลายมาเป็นอุตสาหกรรมรองที่สำคัญ
ฮิโรกิ โทจิ
ฮิโรกิ โทจิ เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 26 พฤษภาคม ค.ศ. 1966
อ้างอิง
Hiroki Touchi, Anime News Network, เรียกข้อมูลเมื่อ 20 ตุลาคม 2553
โทะกุงะวะ โยะชินะโอะ
โทะกุงะวะ โยะชินะโอะ (徳川 義直, 1601-1650) เป็นไดเมียวคนที่ 1 แห่ง แคว้นศักดินาโอวาริ
ประวัติ
โยะชินะโอะถึงแก่อสัญกรรมเมื่อวันที่ 5 มิถุนายน ค.ศ. 1650 ขณะอายุได้ 50 ปีซึ่งมิตสึโตะโมะบุตรชายคนโตได้สืบทอดตำแหน่งต่อ
อนุมูลอิสระ
อนุมูลอิสระ (radical หรือมักใช้ว่า free radical) คือ อะตอม โมเลกุลหรือไอออนซึ่งมีอิเล็กตรอนเดี่ยวในวงนอกสุด (unpaired valence electron) หรือการมีจัดเรียงอิเล็กตรอนเป็นแบบเชลล์เปิด (open-shell electronic configuration) อนุมูลอิสระอาจมีประจุเป็นบวก ลบหรือเป็นศูนย์ก็ได้ ด้วยข้อยกเว้นบางประการ อิเล็กตรอนคู่โดดเดี่ยวเหล่านี้ทำให้อนุมูลอิสระว่องไวต่อปฏิกิริยาสูง อนุมูลอิสระมีบทบาทสำคัญในการสันดาป เคมีบรรยากาศ พอลิเมอไรเซชัน เคมีพลาสมา ชีวเคมี และกระบวนการทางเคมีอีกหลายอย่าง ในสิ่งมีชีวิต ซูเปอร์ออกไซด์ ไนตริกออกไซด์และผลิตภัณฑ์จากปฏิกิริยาของมันควบคุมหลายกระบวนการ เช่น ควบคุมการบีบตัวของหลอดเลือด ซึ่งควบคุมความดันโลหิตอีกต่อหนึ่ง นอกจากนี้ อนุมูลอิสระยังมีบทบาทสำคัญในเมแทบอลิซึมตัวกลางของสารประกอบทางชีวภาพหลายชนิด อนุมูลอิสระเกิดขึ้นเป็นปกติจากปฏิกิริยาในร่างกายอยู่แล้ว โดยเฉพาะอย่างยิ่ง เมื่อมีธาตุเหล็ก ทองแดง แมงกานีส โคบอลต์ โครเมียม นิเกิลน้อย มักเกิดเป็นปฏิกิริยาลูกโซ่ โดยร่างกายจะมีระบบกำจัดอนุมูลอิสระ แต่หากร่างกายได้รับสารอนุมูลอิสระจากภายนอก เช่น ได้รับจากอาหารบางชนิด จากขบวนการประกอบอาหาร เช่น การย่างเนื้อสัตว์ที่มีไขมันประกอบสูง การนำน้ำมันที่ใช้ทอดอาหารที่อุณหภูมิสูง ๆ มาใช้อีก หรือจากสิ่งแวดล้อม เช่น แสงอาทิตย์ซึ่งมีรังสีอัลตราไวโอเลต การแผ่รังสี รังสีเอกซ์ หรือจากมลพิษ เช่น ควันบุหรี่ ก๊าซคาร์บอนมอนอกไซด์จากไอเสียรถยนต์ มากเกินไป หรือในภาวะที่ร่างกายสามารถกำจัดอนุมูลอิสระได้ลดลง ก็จะทำให้มีอนุมูลอิสระมากเกินไป เป็นสาเหตุของโรคภัยได้